** COMUNE DE PÀDRIA**

**DELIBERATZIONE DE SU CONSÌGIU COMUNALE N. 21 DE SU 28/09/2020**

**OGETU:** APROVATZIONE ISCHEMA DE CUNVENTZIONE PRO SA GESTIONE ASSOTZIADA DE SU MICRONIDU COMUNALE “IL COCCOGRILLO”, CAPUFILA PÀDRIA, PRO SU PERÌODU 2020-2022

S’annu duamìgia e binti sa die bintioto de su mese de Cabudanni a sas oras 16:30, ÀULA DE SU CONSÌGIU, a pustis de avisu de cunvocatzione regulare, chi cuntenit puru s’elencu de sos afares de tratare, notificadu a sos Consigeris in càrriga de su Comune, publicadu in s’Albu Pretòriu de su Comune matessi in sos tèrmines de lege, s’est reunidu su Consìgiu Comunale, de su cale a s’apellu resurtant:

 **SAMBENADU E NÙMENE PRESENTE\_\_\_\_\_**

DOT. MURA ALESSANDRO EMMO

 MARICA MATTEO SALVATORE EMMO

CARBONI SALVATORINA ………..

 DETTORI GIUSEPPA ANGELA EMMO

PIRAS ANGELO EMMO

CONTU DANILO EMMO

DOMINICI SANTO EMMO

LAMPIS GIOVANNI MARIA …………

CIARDIELLO PAOLO EMMO

SALE ANTONIO EMMO

ROSSI EMANUELA …………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Presentes n. 8 Ausentes n. 3

Partètzipat su SEGRETÀRIU COMUNALE DOT. PULEDDA ANTONINO, chi provedit a sa redatzione de su verbale presente.

Essende legale su nùmeru de sos interbènnidos, su SÌNDIGU DOT. MURA ALESSANDRO, in sa calidade sua de Presidente, leat sa presidèntzia e decrarat aberta sa setziada pro sa tratatzione de s’ogetu marcadu subra.

**SU CONSÌGIU COMUNALE**

**BIDU** s’argumentu postu in su puntu 2 de s’òrdine de sa die;

**PREMÌTIDU** chi, cun deliberatzione de sa Giunta de sa Regione Sardigna, n, 72/22 de su 19 de nadale de su 2008, est istadu assegnadu a su Comune de Pàdria, in calidade de capufila, in assòtziu cun sos comunes de Putumajore e Mara, unu contributu in contu capitale, in s’àmbitu de su “Pianu istraordinàriu isvilupu servìtzios sòtziu-educativos pro sa prima infàntzia”, finalizadu a su torrare a impreare una parte de s’edifìtziu iscolàsticu de destinare a micronidu intrecomunale;

**AMMENTADU** chi:

* su servìtziu de micronidu intrecomunale resurtat ativu finas dae su 2009;
* pro annos diversos su Comune de Pàdria, in sa prefata calidade de Ente capufila, at benefitziadu de sos contributos regionales pro sa gestione de su servìtziu a favore de totu sos Comunes assotziados;

**TORRADA A CRAMARE** sa deliberatzione pròpia n. 31 de su 08/10/2018, cun sa cale est istada aprovada sa Cunventzione pro sa gestione assotziada intre sos Comunes de Putumajore, Mara e Pàdria de su Micronidu intrecomunale pro su perìodu dae su 01/10/2018 a su 30/09/2020;

**PRETZISADU** chi custu Ente, finas a como, est privu de àtera istrutura cun caraterìsticas de Micronidu in su territòriu pròpiu;

**RAPRESENTADA** s’intentzione de custa Amministratzione, paris a cussas de Mara e de Putumajore, de istipulare una Cunventzione noa pro garantire sa continuidade de su servìtziu in paràula, otimizende sas resursas umanas, istrumentales e finantziàrias disponìbiles pro sos tres Comunes interessados;

**APRETZIADU**, pro cussu de regulare e disciplinare sa gestione assotziada de su servìtziu segundu sos cànones rennoados segundu s’ischema allegadu de Cunventzione, cumpostu dae n. 9 artìculos, chi balet pro su perìodu dae su 01 de Santugaine 2020 a su 30 de Cabudanni 2022;

**BIDOS**:

* s’art. 30 de su D.Lgs n. 267/2000 e mm.ii.ii.;
* s’Istatutu Comunale;
* s’allegadu a sa deliberatzione de sa Giunta Regionale Sardigna n. 28/11 de su 19.6.2009, chi at comente ogetu “Rechisidos pro s’autorizatzione a su funtzionamentu de sas istruturas e de sos servìtzios educativos pro sa prima infàntzia”;

**ACHISIDU**, subra de sa proposta de deliberatzione, su parre favorèvole dadu dae su Responsàbile de su Servìtziu in òrdine a sa regularidade tècnica e contàbile, in cunforma a s’art. 49, comma 1 de su D.Lgs. n. 267/2000 e mm.ii.ii.;

**RECONNÒSCHIDA** sa cumpetèntzia pròpia sende gasi sas cosas de sas dispositziones in vigèntzia normativas, istatutàrias e regulamentares;

**INTESA** s’illustratzione a incuru de s’Assessore Dettori chi dat lèghida de sos cuntenutos essentziales de sa proposta;

Su Sìndigu comùnicat chi est istada torra aviada s’Iscola de s’Infàntzia in Pàdria; torrat gràtzias a sos Assessores e a s’istrutura comunale pro su resurtadu importante;

Ciardiello: si aunit a sos augùrios pro s’afortiamentu de su Servìtziu Micronidu, initziativa proposta a tempus suo dae sa majoria de su consìgiu de su cale nd’at fatu parte in su tempus coladu, proponet unos cantos emendamentos a sa deliberatzione e a sa cunventzione: (non mentovu sede alternativa – òbligu de relata cuadrimestrale pro sa commissione prevìdida in cunventzione)

S’assembela leat atu de s’aprovatzione de sa cunventzione giai avènnida dae parte de su Comune de Putumajore e pro cussu si lassat sa facultade de protzèdere cun atu imbeniente a fàghere sas modìficas propostas.

S’est protzèdidu a votatzione pro artziada de manu,

**DE ACORDU DELÌBERAT**

1. **DE FÀGHERE PRÒPIAS** sas premissas narrativas e motivatzionales a su dispositivu presente cunsiderende.nde.las inoghe torradas a cramare e tramudadas a manera integrale
2. **DE APROVARE** su testu nou de sa Cunventzione pro sa gestione assotziada de su Micronidu intrecomunale intre sos Comunes de Putumajore, Mara e Pàdria, pro su perìodu dae su 01/10/2020 a su 30/09/2022, allegadu a sa presente pro nde fàghere parte integrante e sustantziale, cumpostu dae n. 9 artìculos;
3. **DE DARE ATU** chi su Comune capufila pro sa gestione de su servìtziu in paràula est cussu de Pàdria;
4. **DE AUTORIZARE** su Seg. Sìndigu a sa sutascritzione de sa cunventzione, fata chi siat aprovatzione de s’ischema de sa matessi dae parte de sos Comunes assotziados;
5. **DE INCARRIGARE** su responsàbile de s’Area Sotziale in òrdine a sa trasmissione de s’atu presente a su Comune de Putumajore e a su Comune de Mara pro su sighidu de cumpetèntzia e puru pro s’adotzione de ogni àteru acumprimentu cunsighente a su deliberadu presente;
6. **DE DECLARARE**, in fines, cun votatzione separada e a su matessi tempus de acordu, su provedimentu presente esecutàbile a manera immediata in cunforma a s’art. 132, comma 4, de su D.Lgs. n. 267/2000 e mm.ii.ii., pro s’urgèntzia de assigurare su perfetzionamentu de sas finalidades suas.

**PARRE DE REGULARIDADE TÈCNICA**

In cunforma a s’art. 49 c. 1 de su T.U.E.L. su Dirigente/P.O. **ARCA MARIANGELA** in data **14/08/2020** at esprìmidu parre **FAVORÈVOLE**

**PARRE DE REGULARIDADE CONTÀBILE**

In cunforma a s’art. 49 c. 1 de su T.U.E.L. su Dirigente/P.O. **ARCA MARIANGELA** in data **14/08/2020** at esprìmidu parre **FAVORÈVOLE**

 **SU** **SÌNDIGU SU SEGRETÀRIU COMUNALE**

 **DOT**. **MURA ALESSANDRO DOT. PULEDDA ANTONINO**

**NOTA DE PUBLICATZIONE N. 712**

In cunforma a s’art. 124 de su T.U. 267/2000 su responsàbile de sa Publicatzione **SEGRETÀRIU COMUNALE DOT. PULEDDA ANTONINO** atestat chi in data 28/09/2020 s’est protzèdidu a sa publicatzione in s’Albu Pretòriu.

Sa Delìbera est esecutiva in cunforma a sas dispositziones de lege in vigèntzia.

Tradutzione de s’operadora de s’isportellu linguìsticu de Pàdria

Maria Leonarda Correddu